கேள்வி: பி. வி. சுப்பம்மா - படிப்பு என்பது என்ன?
பதில்: தனது ஆரம்பப் படிப்பைத் தொடர்ந்து, சுப்பம்மா ஆந்திர-கிறிஸ்தவக் கல்லூரியில் நுழைந்தார். 1947 இல் இளங்கலை பட்டம் பெற்றார். குண்டூரில் உள்ள புனித சூசையப்பர் கல்வியியல் கல்லூரியில் இளங்கலை கல்வியையும் பெற்றார். பின்னர் ஒரு கற்பித்தல் பள்ளியைத் தொடங்கினார். ஏறக்குறைய ஒரு பத்தாண்டு கால கற்பித்தலுக்குப் பிறகு, இவர் நியூ யார்க் அரசுப் பல்கலைக்கழகம் மூலம் முதுகலை திட்டத்தில் சேர்ந்தார். 1958 இல் கல்வியில் முதுகலை பட்டம் பெற்றார். அவர் இந்தியாவுக்குத் திரும்பி, இறையியல் பயிற்சியைத் தொடர முடிவு செய்வதற்கு முன்பு சார்லோட் எசுவென்சன் நினைவு விவிலியப் பயிற்சிப் பள்ளியின் முதல்வராக மற்றொரு பத்தாண்டு காலம் பணியாற்றினார். இந்தப் பள்ளியில் 27 ஆண்டுகள் சேவையுடன் தொடர்ந்து முதல்வராக பணியாற்றினார். செரம்பூர் கல்லூரி அமைப்பின் துணை நிறுவனமான ராஜமன்றி உள்ள ஆந்திர கிறிஸ்தவ இறையியல் கல்லூரியில் 1968 இல் இளங்கலை பட்டம் பெற்றார். அதே ஆண்டு சூன் மாதத்தில், பெண்களை கல்வியைப் பெறவும், செவிலியர்கள், சமூக ஆர்வலர்கள் மற்றும் தலைவர்களாகவும் மாற வேண்டும் என்ற குறிக்கோளுடன் ராஜமுந்திரியில் ஒரு கிறிஸ்தவ ஆசிரமம் நிறுவினார். 1969 ஆம் ஆண்டில், இவர் அமெரிக்காவுக்குத் திரும்பினார், 1970 இல் பாசடீனா, கலிபோர்னியா உள்ள புல்லர் இறையியல் கல்லூரியில் முதுகலைப் பட்டம் பெற்றார். பின்னர், ஓகியோ எசுபிரிங்பீல்டில் உள்ள விட்டன்பெர்க் பல்கலைக்கழகத்தில் கம்மா இறையியல் பள்ளியில் முனைவர் பட்டம் படிக்கத் தொடங்கினார். இவர் அமெரிக்காவில் இருந்தபோது, பல இலூத்தரன் மாநாடுகளில் பேசினார்.
கேள்வி: பி. வி. சுப்பம்மா - தொண்டு குறித்து விரிவாக சொல்லுங்கள்.
பதில்: சுப்பம்மா 1985 இல் ஓய்வு பெற்றார். ஆனால் சென்னையின் ஒருங்கினைந்த எவாஞ்சலிகல் இலூத்தரன் தேவாலயங்களுடன் தொடர்ந்து தன்னார்வத் தொண்டு செய்து வந்தார். 1999 பிப்ரவரி 20, அன்று, ஆந்திர எவாஞ்சலிகல் இலூத்தரன் தேவாலயத்தில் 17 பெண்கள் நியமனம் செய்ய அனுமதித்தபோது, இவர் இறுதியாக ஊழியத்தில் நியமிக்கப்பட்டார். நியமிக்கப்பட்ட 32 ஆண்கள் மற்றும் 17 பெண்களில், சுப்பம்மா மிகப் பழமையானவர். இந்தியாவில் இறையியல் பயிற்சி பெற்ற முதல் பெண்களில் ஒருவராக ஒப்புக் கொள்ளப்பட்டார்.